[{"text_idx": "#000002", "text": "Daeth dros 30 o Aelodau\u2019r Senedd o bob plaid wleidyddol i ddigwyddiad yn y Senedd ddydd Mawrth (14 Mehefin) i adnewyddu galwadau i gyflwyno deddfwriaeth aer gla\u0302n a thargedau uchelgeisiol ar gyfer ansawdd yr aer."}, {"text_idx": "#000006", "text": "Mae Paula Dunster, mam o Gaerdydd, yn teimlo y dylai data llygredd aer fod yn fwy gweladwy mewn cymunedau fel y gall pobl wneud penderfyniadau addysgiadol ar deithio:"}, {"text_idx": "#000007", "text": "\u201cAr y ffordd i\u2019r ysgol mae\u2019n rhaid i ni gerdded rhan o\u2019r A48 ymlaen i Ffordd Llanederyn. Mae\u2019n hynod o brysur, ac mae\u2019r ysgol yn agos iawn at y gylchfan. Rwy\u2019n poeni am effeithiau llygredd aer, yn enwedig gan fod fy mhlant yn dal yn ifanc iawn."}, {"text_idx": "#000013", "text": "\u201cMae llygredd aer yn ddrwg i\u2019n hiechyd ac i\u2019r blaned. Mae\u2019r gwaith ymchwil newydd hwn yn tynnu sylw at yr hyn y mae nifer ohonon ni wedi\u2019i amau ers tro byd \u2013 a hefyd, mae\u2019n fater sy\u2019n ymwneud a\u0302 chyfiawnder cymdeithasol a chydraddoldeb, ac mae\u2019n effeithio fwyaf ar y bobl fwyaf agored i niwed yn ein cymdeithas sydd, yn aml, yn cyfrannu leiaf at achosi llygredd aer. Os yw Cymru am fod yn genedl deg a chyfiawn, yn ogystal a\u0302 bod yn genedl werdd, rhaid inni weithredu nawr.\u201d"}]